বিষ্ণুপ্রিয়া মণিপুরীরাঙ হাবিত্ত প্রচলিত য়ারিরমা আপাঙর য়ারি এতায় ডাঙর জাগা আহান কালকরিয়া থসে। আপাঙর য়ারির পিসে আহের বুড়া-বুড়ী য়ারি। থাংনাত বারো রাজা-রাণী, রাজা-মন্ত্রী, রাজার পিতক, রাজার জিলক এতালো নানান য়ারিপারি পেয়ার। এতার হাদিৎ মণিপুরর মিথলজির সরাহাল, সরাহালর সাতগ জিলক, পাহাঙপার য়ারি, খাম্বাথৈবীর য়ারি আকতা বিষ্ণুপ্রিয়া মণিপুরী লোকসাহিত্যর উল্লেখযোগ্য ফাম দখল করিয়া আছে।